SANParks Punda Maria Rest Camp | LekkeSlaap
Vanaf R343 per nag, vir 2 mense
Punda Maria Rest Camp is in die mees noordelike deel van die wêreldbekende Krugerwildtuin, 8 km van die Punda Maria-hek af. Dié kampplek is in die Sandveldstreek wat as die wildtuin se "botaniese tuine" bekend staan weens die verskeidenheid plantspesies wat eie is aan dié area. Dis ook 'n voëlparadys en wild soos rooibokke, sebras, buffels, elande en swartwitpense is dikwels te sien.
Die Punda Maria-kamp bied 'n kafeteria, winkel, restaurant, wassery, vulstasie, gemeenskaplike kombuise, ablusiegeriewe, braaigeriewe en 'n swembad vir oornagbesoekers. Daar is ook 'n piekniekplek vir dagbesoekers langs die Punda Maria-hek, 8 km buite die kamp.
Daar is talle doendinge in die omtrek soos begeleide bos-uitstappies, wildritte saam met veldgidse soggens, middae en saans en 'n voëlskuiling op die kamp se grensdraad met 'n uitsig oor die watergat.